सिंह- आज सुबह से ही आपके सामने कोई न कोई काम आ जाएगा और उसके बाद शाम तक आपको पलट कर देखने का भी मौका नहीं मिलेगा. आज आपकी किसी से ऐसी बहस हो सकती है, जो काफी देर के लिए आपका मूड खराब कर देने वाली साबित हो. किसी से भी अनावश्यक बहस में पड़ने से आप साफ इनकार कर दें. शांत रहें और विनम्रता से काम लें. अपने पैसों के, परिवार के और नौकरी-धंधे के मामलों में आज आप अपने लिए एक नया ही लक्ष्य निर्धारित करेंगे. आपकी महत्वाकांक्षाएं प्रबल रहेंगी. आज अगर आप खरीदारी करने निकलते हैं, तो कोई ज्यादा ही महंगी वस्तु खरीद सकते हैं. अगर आप अपने आपको पैसों के लिहाज से कमजोर मान रहे हैं, तो आज आप ताबड़तोड़ प्रयास करके कोई पार्टटाइम काम हासिल कर लेंगे. इसी प्रकार पारिवारिक रिश्तों के मामलों में बन रही दरारों को भरने के लिए आज आप हर संभव प्रयास कर डालेंगे. आपको काफी हद तक सफलता भी मिलेगी, लेकिन शाम होते-होते आप बुरी तरह थक भी जाएंगे.